ინტერაქციული შეხვედრები და კონსულტაციები სტუდენტებისა და ახალგაზრდა პროფესიონალებისთვის
2025-03-14 12:00 - 15:00 (Asia/Dubai)
14 მარტს ილიას სახელმწიფო უნივერსიტეტში გაიმართება ინტერაქციული შეხვედრები და კონსულტაციები სტუდენტებისთვის და ახალგაზრდა პროფესიონალებისთვის.
CV-ისა და სამოტივაციო წერილის შედგენა და ინტერვიუსთვის მზადება უკვე მარტივად ხელმისაწვდომია თანამედროვე ტექნოლოგიების დახმარებით, თუმცა ამ უნარების სრულფასოვნად დაუფლების გარეშე რთულია ავთენტურობის წარმოჩენა და პირისპირ თუ საჯარო კომუნიკაციასთან ასოცირებული ემოციების მართვა. ინტერაქციულ ვორქშოპზე სტუდენტები და კურსდამთავრებულები ამ უნარებს გაიუმჯობესებენ პრაქტიკული სავარჯიშოებით. მონაწილეებს ასევე შესაძლებლობა ექნებათ გაიარონ ინდივიდუალური კონსულტაციები HR-სპეციალისტებთან და სტუდენტური სამსახურების წარმომადგენლებთან.
ინტერაქციული შეხვედრები და კონსულტაციები ტარდება განათლება უკეთესი დასაქმებისთვის − ჯანდაცვის დასაქმების კვირეულის ფარგლებში.
ღონისძიება ხორციელდება მსოფლიო ბანკისა და კონკურენტული ინოვაციის ფონდის ფინანსური მხარდაჭერით მიმდინარე პროექტის „განათლება უკეთესი დასაქმებისთვის: პარტნიორობა ინოვაციურ ჯანდაცვაში“ ფარგლებში ილიაუნის საბუნებისმეტყველო მეცნიერებებისა და მედიცინის ფაკულტეტის და BAU-ბათუმის საერთაშორისო უნივერსიტეტთან პარტნიორობით.
შეხვედრებზე დასწრება შეუძლიათ ჯანდაცვის დარგის ყველა საფეხურის სტუდენტებსა და ახალგაზრდა პროფესიონალებს.
ინტერაქციულ შეხვედრებსა და კონსულტაციებზე დასასწრებად შეავსეთ სარეგისტრაციო ფორმა.
რეგისტრაციის ბოლო ვადა: 10 მარტი, 12:00 საათი
ადგილები შეზღუდულია.
დრო: 14 მარტი, 12:00 საათი
სამუშაო ენა: ქართული-ინგლისური (თარგმანის გარეშე)
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის N1

საორიენტაციო ონლაინშეხვედრა/ტრენინგი ილიაუნის ახალი პროფესორებისა და მოწვეული ლექტორებისთვის
2025-03-14 16:00 - 17:00
14 მარტს, 16:00 საათზე, ილიას სახელმწიფო უნივერსიტეტის ახალი პროფესორებისა და მოწვეული ლექტორებისთვის გაიმართება საორიენტაციო ონლაინშეხვედრა/ტრენინგი.
დღის წესრიგი:

მისალმება − ილიას სახელმწიფო უნივერსიტეტის ფაკულტეტების დეკანები
ინფორმაცია სამსახურების საქმიანობისა და შესაძლებლობების შესახებ − განვითარების და საერთაშორისო ურთიერთობების სამსახურების უფროსები
არგუსი და სასწავლო პროცესი
პლაგიატი, ელექტრონული სწავლების პორტალი, საბიბლიოთეკო სერვისები

ტრენერები:
გიგა ხოსიტაშვილი, ილიას სახელმწიფო უნივერსიტეტის ბიბლიოთეკის დირექტორის მოადგილე
ირინა ბაზღაძე, არგუსის მთავარი ადმინისტრატორი
ტრენინგზე რეგისტრაციისთვის გთხოვთ, გადახვიდეთ ბმულზე: https://forms.gle/9udxYkD65AQ3k5129

კონფერენცია „გამოწვევები და შესაძლებლობები ჯანდაცვის დასაქმების ბაზარზე“ და სამეცნიერო ბლოგების კონკურსის გამარჯვებულთა დაჯილდოება
2025-03-15 10:00 - 12:00
15 მარტს ილიას სახელმწიფო უნივერსიტეტში გაიმართება კონფერენცია „გამოწვევები და შესაძლებლობები ჯანდაცვის დასაქმების ბაზარზე“ და სამეცნიერო ბლოგების კონკურსის გამარჯვებულთა დაჯილდოება.
კონფერენციაზე სტუდენტები და კურსდამთავრებულები, დამსაქმებლები და საგანმანათლებლო დაწესებულებები წარმოადგენენ ჯანდაცვის დასაქმების ბაზრის გამოწვევებსა და შესაძლებლობებს, საუკეთესო პრაქტიკებსა და დასაქმების პერსონალურ გამოცდილებებს. წარიმართება ჯგუფური სამუშაო და დისკუსია დაინტერესებულ მხარეთა თანამშრომლობის პერსპექტივების შესახებ. წარმოდგენილი იქნება ჯანდაცვის სფეროში სამეცნიერო ბლოგების კონკურსის გამარჯვებულთა ნაშრომები. ღონისძიება დასრულდება დაჯილდოების ცერემონიით.
კონფერენციის სპიკერები იქნებიან დარგის ადგილობრივი და უცხოელი ექსპერტები, დამსაქმებელი ორგანიზაციების წარმომადგენლები და სტუდენტები/კურსდამთავრებულები.
კონფერენცია ტარდება განათლება უკეთესი დასაქმებისთვის − ჯანდაცვის დასაქმების კვირეულის ფარგლებში.
ღონისძიება ხორციელდება მსოფლიო ბანკისა და კონკურენტული ინოვაციის ფონდის ფინანსური მხარდაჭერით მიმდინარე პროექტის „განათლება უკეთესი დასაქმებისთვის: პარტნიორობა ინოვაციურ ჯანდაცვაში“ ფარგლებში ილიაუნის საბუნებისმეტყველო მეცნიერებებისა და მედიცინის ფაკულტეტის და BAU-ბათუმის საერთაშორისო უნივერსიტეტთან პარტნიორობით.
კონფერენცია გაიმართება ჰიბრიდულ ფორმატში.
ღონისძიებაზე დასასწრებ ბმულს მიიღებენ რეგისტრირებული პირები.
კონფერენციაზე დასასწრებად შეავსეთ სარეგისტრაციო ფორმა.
რეგისტრაციის ბოლო ვადა: 10 მარტი, 12:00 საათი
ადგილები შეზღუდულია.
დრო: 15 მარტი, 10:00 საათი
სამუშაო ენა: ქართული-ინგლისური (თარგმანის უზრუნველყოფით)
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის N1

Tbilisi AI Meetups at Ilia State University
2025-03-15 14:00 - 16:00
15 მარტს, 14:00 საათზე, ილიას სახელმწიფო უნივერსიტეტის T102 დარბაზში Tbilisi AI Meetups-ის ფარგლებში გაიმართება ღონისძიება „ტრანსფორმერის არქიტექტურის იმპლემენტაცია Pytorch-ში“.
მომხსენებელი: მალხაზ სულაძე
პროგრამა:
ტრანსფორმერის არქიტექტურის მთავარი ინოვაციები RNN-ებთან და LSTM-ებთან შედარებით
self-attention-ის, positional encoding-ისა და residual connection-ის როლი
Anthropic-ის 0-layer and 1-layer თეორიის მიხედვით multi-head attention-ის ინტერპრეტაცია
ტრანსფორმერის სრული არქიტექტურის იმპლემენტაცია Pytorch-ში
სარეგისტრაციო ფორმა: https://lu.ma/wsk6ddc1
სამუშაო ენა: ინგლისური
დრო: 15 მარტი, 14:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. 3/5

ჯანდაცვის დასაქმების ფორუმი
2025-03-16 11:00 - 15:00
16 მარტს ილიას სახელმწიფო უნივერსიტეტში საქართველოში პირველად გაიმართება ჯანდაცვის დარგობრივი დასაქმების ფორუმი საგანმანათლებლო დაწესებულებებთან და დამსაქმებლებთან თანამშრომლობით.
საზოგადოებრივი ჯანმრთელობისა და ჯანდაცვის მართვის დარგის სტუდენტებსა და ახალგაზრდა პროფესიონალებს საქართველოს მასშტაბით შესაძლებლობა ექნებათ შეხვდნენ და გაეცნონ დარგის წამყვანი ორგანიზაციების წარმომადგენლებს, აიმაღლონ ცნობადობა, დაამყარონ პროფესიული კონტაქტები და მიიღონ კარიერული შემოთავაზებები.
ფორუმში მონაწილე კომპანიები პირისპირ შეხვდებიან დაინტერესებულ და მოტივირებულ ახალგაზრდებს, რომლებსაც შესთავაზებენ ვაკანსიებსა და დასაქმების სხვადასხვა შესაძლებლობას. ასევე, მათ საშუალება ექნებათ წარადგინონ და უკეთ გააცნონ თავიანთი ორგანიზაციების ფასეულობები და კორპორაციული კულტურა.
ფორუმში მონაწილეობას მიიღებენ ჯანდაცვის სფეროს წამყვანი ორგანიზაციები, მათ შორის ქსელური სამედიცინო დაწესებულებები.
ფორუმი ტარდება განათლება უკეთესი დასაქმებისთვის − ჯანდაცვის დასაქმების კვირეულის ფარგლებში.
ღონისძიება ხორციელდება მსოფლიო ბანკისა და კონკურენტული ინოვაციის ფონდის ფინანსური მხარდაჭერით მიმდინარე პროექტის „განათლება უკეთესი დასაქმებისთვის: პარტნიორობა ინოვაციურ ჯანდაცვაში“ ფარგლებში ილიაუნის საბუნებისმეტყველო მეცნიერებებისა და მედიცინის ფაკულტეტის და BAU-ბათუმის საერთაშორისო უნივერსიტეტთან პარტნიორობით.
დრო: 16 მარტი, 11:00 საათი
ადგილმდებარეობა: ილიას სახელმწიფო უნივერსიტეტი G106 დარბაზი, გ. წერეთლის N1
სარეგისტრაციო ფორმა ფორუმზე დასწრების მსურველი სტუდენტებისა და ახალგაზრდა პროფესიონალებისათვის
რეგისტრაციის ბოლო ვადა: 14 მარტი, 12:00 საათი
სარეგისტრაციო ფორმა ფორუმში მონაწილეობის მსურველი დამსაქმებლებისათვის
რეგისტრაციის ბოლო ვადა: 10 მარტი, 12:00 საათი

ვორკშოპი „მშვიდობის მშენებლობა და სამშვიდობო აქტივიზმი“
2025-03-19 14:00 - 15:00
19 მარტს, 14:00 საათზე, ილიას სახელმწიფო უნივერსიტეტის G106 დარბაზში გაიმართება პროექტის „კურიკულუმის რეფორმა სამშვიდობო განათლების ხელშეწყობისთვის საქართველოში, უკრაინასა და მოლდოვაში“ (PeaceEdu) ვორკშოპი „მშვიდობის მშენებლობა და სამშვიდობო აქტივიზმი“.
ვორკშოპის მონაწილეებს ვთავაზობთ:

ინფორმაციის გაცნობას შემდეგ საკითხებზე: მშვიდობის მშენებლობა, სამშვიდობო განათლება, კონფლიქტების ტრანსფორმაცია და სამოქალაქო ჩართულობა;
საკუთარი როლის აღმოჩენასა და გაცნობიერებას მშვიდობის მშენებლობის პროცესში;
მომზადებას საზოგადოებაში სამშვიდობო ინიციატივების წამოსაწყებად;
მომავალ სამშვიდობო ღონისძიებებში ჩართვის შესაძლებლობას.

ვის შეუძლია მონაწილეობა?

საბაკალავრო-სამაგისტრო ან საბაკალავრო პროგრამის სტუდენტს;
მშვიდობის მშენებლობით, ახალგაზრდული აქტივიზმითა და სოციალური ცვლილებებით დაინტერესებულ სტუდენტს;
პროექტთან თანამშრომლობის გაგრძელებით დაინტერესებულ სტუდენტს, რომელსაც სურს ჩაერთოს სხვა სამშვიდობო ინიციატივებში, დაგეგმოს და მოამზადოს ღონისძიებები და იმუშაოს სტუდენტებთან, მოსწავლეებსა და ახალგაზრდულ ორგანიზაციებთან.

დაინტერესების შემთხვევაში მიჰყევით ბმულს და შეავსეთ განაცხადი: https://forms.gle/X7W29gjc7zGvuNKA8
განაცხადში მითითებული უნდა იყოს:

სტუდენტის სახელი და გვარი
კურსი
პროგრამა, რომელზეც სწავლობს
საკონტაქტო მეილი

ვორკშოპის დღის წესრიგი:

14:00-14:15 – მისალმება, გაცნობა
14:15 -14:30 – პრეზენტაცია „მშვიდობის მშენებლობა და სამშვიდობო აქტივიზმი“
14:30-15:30 – მოკლემეტრაჟიანი ფილმის ჩვენება და დისკუსია „რა არის მშვიდობიანი საზოგადოება? მოქალაქის როლი მშვიდობიანი საზოგადოების მშენებლობასა და განმტკიცებაში“
15:30-16:00 – ჩართულობის პერსპექტივები, შეჯამება, დახურვა

სამუშაო ენა: ქართული
დრო: 19 მარტი, 14:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1

ვორკშოპი „ხელოვნური ინტელექტი საუნივერსიტეტო განათლებაში. გამოწვევები, შესაძლებლობები და პრაქტიკული სტრატეგიები“
2025-03-19 15:00 - 16:00
19 მარტს, 15:00 საათზე, ილიას სახელმწიფო უნივერსიტეტის T102 დარბაზში პიროვნული და პროფესიული განვითარების ცენტრის ორგანიზებით ილიაუნის აკადემიური პერსონალისა და მოწვეული ლექტორებისთვის გაიმართება ვორკშოპი „ხელოვნური ინტელექტი საუნივერსიტეტო განათლებაში. გამოწვევები, შესაძლებლობები და პრაქტიკული სტრატეგიები“.
ვორკშოპის თემები:

ხელოვნური ინტელექტის პოპულარული სისტემების მოკლე მიმოხილვა;
განათლების სისტემაში ხელოვნური ინტელექტის (LLM-ის) შექმნის გამო წარმოქმნილი ძირითადი გამოწვევები;
უნივერსიტეტში სწავლების მეთოდიკის ადაპტაცია;
საუნივერსიტეტო სასწავლო კურსების შეფასების სისტემის ადაპტაცია;
გამოცდების ავტომატური შეფასება ხელოვნური ინტელექტის გამოყენებით.

ტრენინგს გაუძღვება პაატა გოგიშვილი, ილიას სახელმწიფო უნივერსიტეტის ასოცირებული პროფესორი.
ტრენინგზე დასასწრებად გთხოვთ, გაიარეთ რეგისტრაცია ბმულზე: https://forms.gle/NkMZfFDULQE2k8rs7
სამუშაო ენა: ქართული
დრო: 19:00 მარტი, 15:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5

პროექტის Level UP მეორე ლექცია „პროფესიონალური თვითანალიზისა და კავშირების დამყარების (Networking) მნიშვნელობა“
2025-03-20 15:00 - 16:00
20 მარტს, 15:00 საათზე, ილიას სახელმწიფო უნივერსიტეტის T102 დარბაზში პროექტის Level UP ფარგლებში მოწვეული სპიკერი თამთა მურადაშვილი წაიკითხავს ლექციას „პროფესიონალური თვითანალიზისა და კავშირების დამყარების (Networking) მნიშვნელობა“.
თამთა მურადაშვილი არის Wendy’s, Dunkin, Subway-ის HR ბიზნეს პარტნიორი, შრომისა და ორგანიზაციის, ფსიქოლოგიისა და განათლების ადმინისტრირების მაგისტრი.
სარეგისტრაციო ბმული: https://forms.gle/4nv2A2fkSWtSS1iD8
სამუშაო ენა: ქართული
დრო: 20 მარტი, 15:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5
დასწრება თავისუფალია.

„შუბლის წილი“ – მონოგრაფიის პრეზენტაცია
2025-03-20 19:00 - 20:00
20 მარტს, 19:00 საათზე, წიგნის სახლში „ლიგამუსი“ გაიმართება მონოგრაფიის „შუბლის წილი“ პრეზენტაცია.
მონოგრაფიის ავტორია მალხაზ მაყაშვილი, მეცნიერებათა დოქტორი, ილიას სახელმწიფო უნივერსიტეტის სრული პროფესორი, ფსიქოფიზიოლოგიური კვლევითი ცენტრის ხელმძღვანელი, ი. ბერიტაშვილის ექსპერიმენტული ბიომედიცინის ცენტრის ლაბორატორიის გამგე.
მონოგრაფია დაიწერა სტუდენტებისთვის, რომლებიც ქცევათმეცნიერებას ეუფლებიან.
ნაშრომში განხილულია თავის ტვინის შუბლის წილის აგებულება და განვითარების თავისებურება, შუბლის წილის მონაწილეობა ყურადღების, მეხსიერების, მეტყველების, სტრესორზე რეაქციის, გარემოსთან მისადაგებული ქცევის ორგანიზაციაში.
გამოცემას ახლავს ილუსტრირებული ლექსიკონი, რომელშიც განმარტებულია ტექსტში ნახსენები ზოგიერთი ფენომენი და ტერმინი.
მონოგრაფიის გამოცემის საჭიროება განაპირობა საკითხის შესახებ ქართულ ენაზე თანამედროვე ლიტერატურის არ-არსებობამ.
ფანქრით შესრულებული ილუსტრაციები ეკუთვნის ავტორს.
სამუშაო ენა: ქართული
დრო: 20 მარტი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

„საქართველო და საფრანგეთი, თბილისი და პარიზი პოეზიაში, მუსიკაში, ფილმებში, მხატვრობასა და ფოტოხელოვნებაში“ − ფრანკოფონიის საერთაშორისო დღე ილიაუნიში
2025-03-24 13:00 - 14:00
24 მარტს, 13:00 საათზე, ილიას სახელმწიფო უნივერსიტეტის B201 დარბაზში გაიმართება ფრანკოფონიის საერთაშორისო დღისადმი მიძღვნილი ღონისძიება „საქართველო და საფრანგეთი, თბილისი და პარიზი პოეზიაში, მუსიკაში, ფილმებში, მხატვრობასა და ფოტოხელოვნებაში“.
ღონისძიების ორგანიზატორები არიან ილიას სახელმწიფო უნივერსიტეტი, უნივერსიტეტთან არსებული ფრანგული რენესანსის საქართველოს წარმომადგენლობა, საქართველოს მასწავლებელთა პროფესიული განვითარების ეროვნული ცენტრის ფრანგული ენის ექსპერტ-კონსულტანტი მაკა ნადარეიშვილი.
ღონისძიებაში მონაწილეობენ ილიაუნის ფრანგულენოვანი სტუდენტები და საქართველოს 14 საჯარო სკოლის ფრანგული ენის პედაგოგების მიერ მომზადებული ასამდე მოსწავლე.
სამუშაო ენა: ფრანგული
დრო: 24 მარტი, 13.00 საათი
ადგილმდებარეობა: ილიას სახელმწიფო უნივერსიტეტის B201 დარბაზში, ი. ჭავჭავაძის გამზირი N32
დასწრება თავისუფალია.

Alumni Talks – სამოქალაქო სოლიდარობა საბჭოთა ოკუპაციამდე
2025-03-26 11:00 - 12:00
26 მარტს, 11:00 საათზე, ალუმნი განვითარების ქსელი და სოვლაბი წარმოგიდგენთ ლექციას ალუმნი შეხვედრების სერიიდან – „სამოქალაქო სოლიდარობა საბჭოთა ოკუპაციამდე“.
მომხსენებელი: ბადრი ოყუჯავ
ლექციის შესახებ: სამოქალაქო სოლიდარობა საბჭოთა ოკუპაციამდე
საუბარი შეეხება ქველმოქმდებისა და სამოქალაქო სოლიდარობის მაგალითებს მე-19 საუკუნის 90-იან წლებში. საუბრის მიზანია იმის ჩვენება, რომ საბჭოთა რუსულ ოკუპაციამდე, საქართველოში საზოგადოებრივი მხარდაჭერისა და სოლიდარობის გამორჩეული კულტურა არსებობდა და ათასობით ადამიანი იყო მასში ჩართული.
ლექცია ტარდება ქართულ ენაზე
დასწრება / ადგილმდებარეობა
გაითვალისწინეთ რომ ლექციაზე დასწრება შეზღუდულია.
ლექციაზე დასწრების სურვილის შემთხვევაში, გთხოვთ მიჰყვეთ სარეგისტრაციო ბმულს https://forms.gle/9tARxDNjq59BeuVc9
რეგისტრირებული პირები პირადი შეტყობინებით მიიღებთ ინფორმაციას ლექციის მისამართის შესახებ.

პროექტის Level UP მესამე ლექცია
2025-03-26 15:00 - 18:00
26 მარტს, 15:00 საათზე, ილიას სახელმწიფო უნივერსიტეტის T102 დარბაზში, პროექტის Level UP ფარგლებში მესამე ლექციას წაიკითხავს ილიაუნის მოწვეული ლექტორი სულხან სახვაძე.
ლექციის თემებია:

LinkedIn-ის ეფექტური გამოყენება
საკუთარი თავის წარმოჩენა პროფესიულ სივრცეში

შეხვედრაზე სტუდენტებს ექნებათ შესაძლებლობა, მოისმინონ პრაქტიკული რჩევები და რეკომენდაციები პროფესიული იმიჯის სწორად ფორმირებისა და ციფრულ კარიერულ პლატფორმებზე საკუთარი თავის ეფექტურად წარდგენის შესახებ.
სულხან სახვაძე არის Helio.AI-ს თანადამფუძნებელი და პროდუქტის მთავარი ოფიცერი (CPO), TBC ბანკის თანამშრომელთა ჩართულობისა და მოტივაციის პარტნიორი, ასევე ილიას სახელმწიფო უნივერსიტეტისა და BTU-ს მოწვეული ლექტორი ადამიანური რესურსების მართვის მიმართულებით.
სამუშაო ენა: ქართული
დრო: 26 მარტი, 15:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5
დასწრება თავისუფალია.

ტრენინგი „ელექტრონული პლატფორმების გამოყენება შერეული სწავლების ფორმატში“
2025-03-26 18:00 - 2025-03-28 18:00
26-28 მარტს ილიას სახელმწიფო უნივერსიტეტში პიროვნული და პროფესიული განვითარების ცენტრის ორგანიზებით მოწვეული ლექტორებისა და დოქტორანტებისთვის გაიმართება ტრენინგი „ელექტრონული პლატფორმების გამოყენება შერეული სწავლების ფორმატში“.
კურსის მიზანია:

გააცნოს აუდიტორიას შერეული სწავლების ახალ მეთოდებსა და მიდგომებთან

დაკავშირებული თეორიული საფუძვლები და განუვითაროს შესაბამისი პრაქტიკული უნარები.

კურსის ფარგლებში განიხილავენ შერეული სწავლების ახალ მიდგომებს; ასევე სტუდენტზე ორიენტირებული სწავლების (emergent learning) გამოყენების უპირატესობებსა და გამოწვევებს. ტრენინგის მონაწილეები მიიღებენ ცოდნას შერეული სწავლების მეთოდის გამოყენების მიმართულებით, გაეცნობიან დისტანციური სწავლების ძირითად აქტივობებს (Etivities), გაიგებენ, რა ტიპის ტექნოლოგიური მხარდაჭერა არის საჭირო ონლაინ სწავლების მეთოდების პირისპირ სწავლების კომპონენტებთან კომბინირების პროცესში.
ტრენერი ყურადღებას გაამახვილებს მულტიმედიისა და პროექტების ელექტრონული მართვის სისტემების გამოყენებაზე, ასევე სტუდენტის ელექტრონული პორტფოლიოს შექმნაზე.

ტრენინგი ითვალისწინებს ინტერაქტიულ ჩართულობას. კურსის დასრულების შემდეგ მონაწილეები შეძლებენ სასწავლო კურსში მიღებული პრაქტიკული ცოდნის გამოყენებას.
ტრენინგს გაუძღვება ელენე ჟურავლიოვა, ილიას სახელმწიფო უნივერსიტეტის ასოცირებული პროფესორი, საბუნებისმეტყველო მეცნიერებებისა და მედიცინის
ფაკულტეტის დეკანი.
ტრენინგზე დასასწრებად რეგისტრაცია გაიარეთ ბმულზე: https://forms.gle/1EjoskHD7kZmSiLW7
სამუშაო ენა: ქართული
დრო და ადგილმდებარეობა:

26 მარტი, 18:00-20:00 საათი, ილიას სახელმწიფო უნივერსიტეტის T406 აუდიტორია, ქ. ჩოლოყაშვილის გამზ. N3/5
27 მარტი, 15:00-17:00 საათი, ილიას სახელმწიფო უნივერსიტეტის E308 აუდიტორია, ქ. ჩოლოყაშვილის გამზ. N3/5
28 მარტი, 16:00-18:00 საათი, ილიას სახელმწიფო უნივერსიტეტის T304 ქ. ჩოლოყაშვილის გამზ. N3/5

სტუდენტური კონკურსი „გახადეთ ჯანსაღი ძილი პრიორიტეტული“
2025-03-27 12:00 - 14:00
27 მარტს ილიას სახელმწიფო უნივერსიტეტი შეუერთდება ძილის მსოფლიო დღის აღნიშვნას. წლევანდელი ღონისძიების სლოგანია „გახადეთ ჯანსაღი ძილი პრიორიტეტული“, რომელიც მოიაზრებს ძილსა და ჯანმრთელობას შორის ურთიერთკავშირის შესახებ ცნობიერების ამაღლებას.
ამ დღის აღსანიშნავად ილიას სახელმწიფო უნივერსიტეტის G106 დარბაზში გაიმართება სტუდენტურ მოხსენებათა ციკლი და საქართველოს ძილის მეცნიერებისა და ძილის მედიცინის საზოგადოების ყრილობა.
ღონისძიების მიზანია საზოგადოების ყურადღების გამახვილება ძილის მნიშვნელობაზე. ასევე გაიმართება სტუდენტური კონკურსის „გახადეთ ჯანსაღი ძილი პრიორიტეტული“ გამარჯვებულების პრეზენტაციები და დაჯილდოება.
დრო: 27 მარტი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

„მკვლელობა და კორუფცია მალტაში“ − დოკუმენტური გადაცემა Dateline-ის ეპიზოდის ჩვენება და დისკუსია
2025-03-27 18:00 - 19:00
27 მარტს, 18:00 საათზე, წიგნის სახლში „ლიგამუსი“ ილიაუნის სამართლის სკოლის ადამიანის უფლებათა მიმართულებისა და კინოკლუბის ორგანიზებით ქალთა ისტორიის თვის ფარგლებში გაიმართება ავსტრალიური სატელევიზიო მაუწყებლობა SBS-ის ყოველკვირეული დოკუმენტური გადაცემის (“Dateline”) ეპიზოდის „მკვლელობა და კორუფცია მალტაში“ (“Murder and Corruption in Malta”) ჩვენება და დისკუსია.
„მკვლელობა და კორუფცია მალტაში“ მოგვითხრობს მალტელი ქალი ჟურნალისტის, მწერლის, ბლოგერისა და ანტიკორუფციული აქტივისტის, დაფნე კარუანა გალიციას მკვლელობისა და გამოძიების ისტორიას.
მალტელი ქალი ჟურნალისტი მუშაობდა მალტის მთავრობის კორუფციული გარიგებების, ფულის გათეთრების, ნეპოტიზმის საქმეებზე, ასევე აწარმოებდა გამოძიებას ჩრდილოვანი ფინანსური ოპერაციების საერთაშორისო დანაშაულზე, რომელიც „პანამის დოკუმენტების“ სახელით არის ცნობილი. მიუხედავად ზეწოლისა და დაშინების არაერთი მცდელობის, მათ შორის, მალტის პოლიციის მიერ ორჯერ დაკავების, დაფნე გალიცია განაგრძობდა როგორც მალტის ხელისუფლებისთვის კრიტიკული სტატიების, ასევე საკუთარი ბლოგის მეშვეობით კორუფციული გარიგებების შესახებ გამოძიების შედეგების გამოქვეყნებას. დაფნეს გამოძიების ობიექტებს წარმოადგენდნენ როგორც მალტის მთავრობის წევრები და მათ შორის, პრემიერმინისტრი, ასევე მალტელი ბიზნესმენები, რაც გახდა მიზეზი, რომ 2017 წლის 16 ოქტომბერს მისი მკვლელობა შეუკვეთეს − დაფნე საკუთარ ავტომობილშივე დამონტაჟებული ბომბით ააფეთქეს, იგი ადგილზევე გარდაიცვალა. დემოკრატიისა და გამოხატვისა და ინფორმაციის თავისუფლების დაცვისთვის ქალი ჟურნალისტის თავგანწირვას მოჰყვა როგორც საპროტესტო გამოსვლები მალტაში, ასევე გამოხმაურებები საერთაშორისო დონეზე, მათ შორის, დაფნეს მიერ დაწყებული გამოძიების 45 ჟურნალისტისგან შემდგარი კონსორციუმის მიერ დასრულება. ჟურნალისტების, მამხილებლებისა და ინფორმაციის თავისუფლების უფლების დამცველებისთვის 2018 წელს დაწესდა ჯილდო, რომელიც დაფნე გალიციას პატივსაცემად მის სახელს ატარებს.
მომხსენებელი: ნესტან ცეცხლაძე − ჟურნალისტი, გამოცემა „ნეტგაზეთის“ მთავარი რედაქტორი
მოდერატორი: თედო ფხიკიძე − ილიაუნის სამართლის სკოლის მე-4 კურსის სტუდენტი
დეტალური დღის წესრიგი:

18:00 − ღონისძიების (ფილმის ჩვენების) გახსნა
18:10 − დოკუმენტური ფილმის ჩვენება (30 წთ)
18:40 − დისკუსია

დრო: 27 მარტი, 18:00 საათი
ადგილმდებარეობა: წიგნის სახლი „ლიგამუსი“, ი.ჭავჭავაძის გამზ. N32
დასწრება თავისუფალია.
2025

პროფესორ პოლ სალკოვსკის საჯარო ლექცია
2025-03-28 17:00 - 18:00
28 მარტს, 17:00 საათზე, ილიას სახელმწიფო უნივერსიტეტის G106 დარბაზში კოგნიტურ-ბიჰევიორალური თერაპიის კლასიკოსი, პროფესორი პოლ სალკოვსკი წაიკითხავს საჯარო ლექციას თანამედროვე კოგნიტურ-ბიჰევიორალური თერაპიის აქტუალური საკითხების შესახებ.
პროფესორი პოლ სალკოვსკი ხელმძღვანელობს ოქსფორდის კლინიკური ფსიქოლოგიის კურსს, ასევე ოქსფორდის ფსიქიკური ჯანმრთელობის ცენტრს.
არის ბრიტანული კოგნიტურ-ბიჰევიორალური ჟურნალის “Behavioural and Cognitive Psychotherapy“ რედაქტორი. https://oxicptr.web.ox.ac.uk/people/professor-paul-salkovskis
შეხვედრას მოდერაციას გაუწევს ლონდონის ქინგს კოლეჯისა და ილიას სახელმწიფო უნივერსიტეტის კლინიკური ფსიქოლოგიის პროფესორი ქეთევან ჭანტურია. https://kclpure.kcl.ac.uk/portal/kate.tchanturia.html; www.peacepathway.org
სამუშაო ენა: ინგლისური
დრო: 28 მარტი, 17:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

ტრენინგი ილიაუნის აკადემიური პერსონალისა და მოწვეული ლექტორებისთვის „საპროექტო წინადადების მომზადება“
2025-03-31 11:00 - 16:00
31 მარტს, 11:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში (S507) პიროვნული და პროფესიული განვითარების ცენტრის ორგანიზებით ილიაუნის აკადემიური პერსონალისა და მოწვეული ლექტორებისთვის გაიმართება ტრენინგი „საპროექტო წინადადების მომზადება“.
ტრენინგის I ნაწილი შეეხება საპროექტო წინადადებების წარდგენის ტექნიკურ და პროცედურულ მხარეს როგორც საერთაშორისო (Horizon Europe, ERASMUS+ და სხვ.), ისე ადგილობრივი კონკურსებისთვის (შოთა რუსთაველის ფონდი და შიდა ინსტიტუციური გრანტები).
II ნაწილი მიეძღვნება პროექტის შინაარსობრივ მხარეს, მონაწილეები გაეცნობიან საპროექტო წინადადების სტრუქტურას, ლოგიკურ ჩარჩოს, მიზნისა და სტრატეგიული მიზნების, შუალედური შედეგებისა და აქტივობების ფორმულირების ტექნიკას, მართვისა და განხორციელების გეგმების თავისებურებებს; შეიძენენ ცოდნას პროექტის მონიტორინგისა და შეფასების მექანიზმების შესახებ და გაეცნობიან დონორთან წარსადგენი ანგარიშების ტიპებს.
თითოეულ საკითხზე მონაწილენი შეასრულებენ დავალებას. ამ ეტაპის ბოლოს მათ ექნებათ საგრანტო პროექტის მონახაზი.
III ნაწილში განხილული იქნება ბიუჯეტირების თემა და მისი თავისებურებები.
ტრენინგის ხანგრძლივობა: 5 საათი
ტრენერები:
ზარინა ბურკაძე, ასოცირებული პროფესორი მეცნიერებათა და ხელოვნების ფაკულტეტი
ანა ხუნდაძე, სამეცნიერო კვლევების კოორდინაციის სამსახურის უფროსი
თეონა დიასამიძე, განვითარების სამსახურის მთავარი სპეციალისტი;
სალომე შედანი, განვითარების სამსახურის უფროსი;
ტრენინგზე დასასწრებად გაიარეთ რეგისტრაცია ბმულზე: https://forms.gle/xcGuhDfMqsALEdUo6
სამუშაო ენა: ქართული
დრო: 31 მარტი, 11:00 საათი
ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა (S507), გ. წერეთლის ქუჩა N3

Level UP – მეოთხე ლექცია: CV & სამოტივაციო წერილი
2025-04-03 15:00 - 16:00
3 აპრილს, 15:00 საათზე, ილიას სახელმწიფო უნივერსიტეტის T102 აუდიტორიაში პროექტის Level UP ფარგლებში მეოთხე შეხვედრას გამართავს ნანუკა ჯობავა.
ლექციის თემებია:

რეზიუმეს (CV) შედგენა
სამოტივაციო წერილი

ლექცია იქნება პრაქტიკაზე ორიენტირებული – რეალური რჩევებით, მაგალითებით და პრაქტიკული მიგნებებით HR სფეროდან.
ნანუკა ჯობავა არის TBC ბანკის საცალო ბიზნესის შერჩევის ჯგუფის ხელმძღვანელი, HR სპეციალისტი მრავალწლიანი გამოცდილებით.
სამუშაო ენა: ქართული
დრო: 3 აპრილი, 15:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5
დასწრება თავისუფალია.

„ჰერიოს“ დამფუძნებლების შეხვედრა სტუდენტებთან
2025-04-04 15:00 - 17:00
4 აპრილს, 15:00 საათზე, ილიას სახელმწიფო უნივერსიტეტის T102 დარბაზში ილიაუნის სტუდენტურ საქმეთა დეპარტამენტისა და კარიერული განვითარების სერვისების ორგანიზებით სტუდენტებს შეხვდებიან სტარტაპ „ჰერიოს“ დამფუძნებლები ლევან ასანიძე (CEO) და გეგი გვაზავა (COO).
რა არის „ჰერიო“?
ინოვაციური პლატფორმა, რომელიც სტუდენტებს სთავაზობს დასაქმების მოქნილ შესაძლებლობას. მისი მიზანია ახალგაზრდა სპეციალისტებს გაუადვილოს პროფესიული განვითარება და შემოსავლის მიღება მორგებული სამუშაო გრაფიკით.
შეხვედრის მონაწილეები მიიღებენ ინფორმაციას თემებზე:
როგორ შეიქმნა „ჰერიო“ და როგორ პასუხობს თანამედროვე დასაქმების ბაზრის გამოწვევებს;
როგორ შეუძლიათ სტუდენტებს პლატფორმის გამოყენება კარიერული ზრდისთვის;
როგორია რეალურ საჭიროებებზე დაფუძნებული სტარტაპის შექმნის პროცესი.
დარეგისტრირდით შეხვედრაზე: https://bit.ly/3RBDc9S
მეტი ინფორმაციისთვის ეწვიეთ „ჰერიოს“ ბლოგს.
გადმოწერეთ აპლიკაცია:

iOS
Android

არ გაუშვათ შესაძლებლობა შეხვდეთ წარმატებული სტარტაპერების გუნდს და დაინტერესდეთ კარიერული განვითარების ახალი პერსპექტივებით.
სამუშაო ენა: ქართული
დრო: 4 აპრილი, 15:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5
დასწრება თავისუფალია.

ასოცირებული პროფესორის ჯუანშერ ჯეჯელავას საჯარო ლექცია „რატომ და როგორ ვაფუჭებთ ფიზიკოსები ფარდობითობის თეორიას“
2025-04-10 12:00 - 13:00
10 აპრილს, 12:00 საათზე, ილიას სახელმწიფო უნივერსიტეტის კვლევების ცენტრში (S800) ილიაუნის ალუმნი განვითარების ქსელისა და უმაღლესი კვლევების ცენტრის ორგანიზებით უნივერსიტეტის ასოცირებული პროფესორი ჯუანშერ ჯეჯელავა წაიკითხავს ლექციას „რატომ და როგორ ვაფუჭებთ ფიზიკოსები ფარდობითობის თეორიას“.
მომხსენებელი ისაუბრებს ფარდობითობის თეორიის წარმოშობის ისტორიის შესახებ და ასევე, თუ როგორი შეიძლება იყოს ამ თეორიის დასასრული.
სამუშაო ენა: ქართული
დრო: 10 აპრილი, 12:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის ქ. N3
დასწრება თავისუფალია.

Level UP მეხუთე ლექცია „მოლაპარაკების ხელოვნება და გასაუბრება დამსაქმებელთან“
2025-04-10 15:00 - 17:00
10 აპრილს, 15:00 საათზე, ილიას სახელმწიფო უნივერსიტეტის T102 აუდიტორიაში პროექტის Level UP მეხუთე ლექციას წაიკითხავს საერთაშორისო კომპანიის Knauf რეგიონული HR ხელმძღვანელი ირინა ფაცურია.
ლექციის თემებია:

მოლაპარაკების ხელოვნება
დამსაქმებელთან გასაუბრება (Job Interview)

HR პროფესიონალი პრაქტიკულ და გამოცდილებაზე დაფუძნებულ რეალურ რჩევებს მისცემს მონაწილეებს.
სამუშაო ენა: ქართული
დრო: 10 აპრილი, 15:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N32
დასწრება თავისუფალია.

ინტერაქციული ვორკშოპი „გაიცანით ავსტრიელები და ქართველები: ბიზნესი, კომუნიკაცია და კულტურა − რაზე ვსაუბრობთ?“
2025-04-11 19:00 - 21:00
11 აპრილს, 19:00 საათზე, ილიას სახელმწიფო უნივერსიტეტის E207 აუდიტორიაში პროფესორი ალექსანდრე ბურკა ჩაატარებს ინტერაქციულ ვორკშოპს „გაიცანით ავსტრიელები და ქართველები: ბიზნესი, კომუნიკაცია და კულტურა − რაზე ვსაუბრობთ?“
ვორკშოპი ჩატარდება 9-13 აპრილს ავსტრიის ბურგენლანდის გამოყენებითი უნივერსიტეტის დელეგაციის ვიზიტის ფარგლებში.
ვორკშოპის თემები:

რა არის თანამედროვე ბიზნესის თავისებურებები ავსტრიასა და საქართველოში?
როგორ აისახება საერთაშორისო გარემო ბიზნესზე?
როგორ აისახება კულტურული განსხვავებები ბიზნესზე?
რომელი ასპექტებია გასათვალისწინებელი კორპორაციულ კონტექსტში კულტურათაშორისი ურთიერთობისას?
როგორია ავსტრიული მუშაობის სტილი, რას ფიქრობენ ახალგაზრდა პროფესიონალები საქართველოში?

დოქტ. ალექსანდრე ბურკა ბურგენლანდის გამოყენებით მეცნიერებათა უნივერსიტეტის (ავსტრია) საერთაშორისო ბიზნეს კომუნიკაციის პროფესორია. იგი უძღვება სალექციო კურსებს საერთაშორისო კომპეტენციების, კულტურათაშორის მენეჯმენტის და რუსული ენას (როგორც უცხო ენის) მიმართულებით. აქვს 60-ზე მეტ ქვეყანაში მოქმედ საერთაშორისო ორგანიზაციებსა და კომპანიებში სხვადასხვა მიმართულებით მუშაობის 25-წლიანი პროფესიული გამოცდილება.
სამუშაო ენა: ინგლისური
დრო: 11 აპრილი, 19:00-21:00
ადგილმდებარეობა: ილიას სახელმწიფო უნივერსიტეტის E207 აუდიტორია, ქ. ჩოლოყაშვილის გამზ. N3/5
დასწრება თავისუფალია.

სულხან-საბა ორბელიანი − ქართული ფილოლოგიური ტრადიციის განახლება
2025-04-14 14:00 - 16:00
14 აპრილს, 17:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის ლექსიკოგრაფიისა და ენობრივი ტექნოლოგიების ცენტრის ორგანიზებით ქართული ენის დღის აღსანიშნავად გაიმართება ღონისძიება, რომელიც ეძღვნება სულხან-საბა ორბელიანის გამორჩეულ მემკვიდრეობას ქართულ ფილოლოგიასა და თანამედროვე ლექსიკოგრაფიაში.
პროგრამა
სულხან-საბა ორბელიანის ქართული ლექსიკონის მოგზაურობა ევროპაში (ემანუელ დე იგლესიასის ქართულ-იტალიური და იტალიურ-ქართული ლექსიკონი) − ილიაუნის რექტორი, პროფესორი ნინო დობორჯგინიძე
კონკურსის „შექმენი ქართული ტერმინი“ მეოთხე ტურის გამარჯვებულების დაჯილდოება − ილიაუნის პროფესორი თინათინ მარგალიტაძე
ინგლისურ-ქართული პარალელური კორპუსის ახალი ვერსიის პრეზენტაცია − ლექსიკოგრაფიის სადოქტორო პროგრამის სტუდენტი ქეთევან მჭედლიშვილი
ინგლისურ-ქართული მრავალდარგოვანი ტერმინოლოგიური ლექსიკონის პლატფორმის პრეზენტაცია − ლექსიკოგრაფიის სამაგისტრო პროგრამის სტუდენტი გიორგი ოქროპირიძე
დრო: 14 აპრილი, 17:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

კატრინე ბენდცენ გოთფრედსენის საჯარო მოხსენება „ოკუპირებული პირადი სივრცეები: ბორდერიზაცია პალესტინაში, საქართველოსა და დასავლეთ საჰარაში“
2025-04-15 17:00 - 18:00
15 აპრილს, 17:00 საათზე, ილიას სახელმწიფო უნივერსიტეტის A103 აუდიტორიაში ილიაუნის ანთროპოლოგიის კვლევითი ცენტრისა და ანთროპოლოგიის სადოქტორო პროგრამის ორგანიზებით ანთროპოლოგიის დოქტორი კატრინე ბენდცენ გოთფრედსენი წაიკითხავს საჯარო მოხსენებას „ოკუპირებული პირადი სივრცეები: ბორდერიზაცია პალესტინაში, საქართველოსა და დასავლეთ საჰარაში“.
მომხსენებელი განიხილავს სამ განსხვავებულ სამხედრო ოკუპაციის შემთხვევას: პალესტინას, სამხრეთ ოსეთს და დასავლეთ საჰარას. ოკუპაცია აღქმულია, როგორც ძალაუფლების უწყვეტი პრაქტიკა, რომელიც აღწევს ყოველდღიურ და პირად სივრცეებში და არღვევს ნათესაურ კავშირებს. ბორდერიზაცია წარმოდგენილია როგორც ინსტრუმენტი, რომელიც ადამიანებს ყოფს ფიზიკურად, ბიუროკრატიულად და ემოციურად.
კატრინე ბენდცენ გოთფრედსენი (Katrine Bendtsen Gotfredsen, https://mau.se/en/persons/katrine.gotfredsen/) არის მალმოს უნივერსიტეტის კავკასიის კვლევების ლექტორი, კოპენჰაგენის უნივერსიტეტის ანთროპოლოგიის დოქტორი. ჩატარებული აქვს ვრცელი ეთნოგრაფიული საველე კვლევები საქართველოში. მისი კვლევითი ინტერესები მოიცავს პოლიტიკურ ტრანსფორმაციასა და გაურკვევლობას, რელიგიას, ისტორიასა და იდენტობას, მორალს, ასევე პოლიტიკურ ფორმებსა და პრაქტიკებს.
სამუშაო ენა: ინგლისური
დრო: 15 აპრილი, 17:00 საათი
ადგილმდებარეობა: ილიას სახელმწიფო უნივერსიტეტის A103 აუდიტორია, ი. ჭავჭავაძის გამზ. N32
დასწრება თავისუფალია.

წიგნის „პოლონური და ქართული ეროვნული პროექტების ტრაექტორია: შემთხვევა ნაციონალიზმის შედარებითი კვლევისათვის“ პრეზენტაცია
2025-04-16 19:00 - 20:00
16 აპრილს, 19:00 საათზე, წიგნის სახლში „ლიგამუსში“ გაიმართება დავით დარჩიაშვილისა და ზურაბ სამარღანიშვილის წიგნის „პოლონური და ქართული ეროვნული პროექტების ტრაექტორია: შემთხვევა ნაციონალიზმის შედარებითი კვლევისათვის“ პრეზენტაცია.
წიგნი შეიქმნა შოთა რუსთაველის სამეცნიერო ფონდის მიერ 2022 წელს გაცემული გრანტის დახმარებით. ავტორებს ასევე ჰქონდათ პოზნანის ადამ მიცკევიჩისა და კრაკოვის იაგელონის უნივერსიტეტების ბაზაზე აღმოჩენილი აკადემიური მხარდაჭერა.
წიგნში შეფასებულია თანამედროვე ქართველი და პოლონელი ერების იდენტობისა და ეროვნული დისკურსების ფორმირების თითქმის სამასწლოვანი პერიოდი განმანათლებლებიდან დღემდე. არსებითად, ავტორები ორ ქვეყანაში მოდერნულობის ნაციონალურ ასპექტებზე მსჯელობენ.
ჩნდება კითხვა: რატომ პოლონეთი და საქართველო – რა საერთოა ამ ორი ერის თავგადასავალს შორის?
პასუხი შეიძლება სამგვარი იყოს:

ქართული და პოლონური ნაციონალიზმი რუსეთის იმპერიის ჩრდილქვეშ ყალიბდებოდა ორივე ერისათვის, ძირითადად, რუსები იყვნენ კოლონიური თუ პოსტკოლონიური „სხვა“;
ჩვენი ეროვნული თავგადასავლის გასაცნობიერებლად შედარებითი მეთოდი შეუდარებელია;
თანამედროვე ერად ჩამოყალიბებული პოლონური მაგალითი წარმატებულად უნდა შეფასდეს, საქართველოს კი ამ მხრივ ჯერაც ბევრი განსაცდელი ელის. შესაბამისად, წიგნის ავტორებს მიაჩნიათ, რომ საქართველოს ევროპული იდენტობის პერსპექტივები, ევროპეიზაციის ქართული შუქ-ჩრდილები პოლონური მაგალითის ფონზე უფრო გამოკვეთილად ჩანს და სამომავლო ძალისხმევის ვექტორს აჩვენებს.

ნაშრომის შექმნაში წვლილი შეიტანეს კონსულტანტმა ჩარლზ ფერბენქსმა და მკვლევარმა თამარ თოლორდავამ.
სამუშაო ენა: ქართული
დრო: 16 აპრილი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

პროფესორ ჩარლზ პენსის ლექციების სამდღიანი კურსი „ბიოლოგიის ფილოსოფიის ძირითადი საკითხები“
2025-04-22 18:00 - 19:00
22, 24 და 25 აპრილს ილიას სახელმწიფო უნივერსიტეტის ფილოსოფიის პროგრამაზე გაცვლითი პროგრამის ERASMUS+ ფარგლებში ლუვენ-ლა-ნოვის უნივერსიტეტის (ბელგია) მეცნიერების ფილოსოფიისა და საზოგადოების ცენტრის პრეზიდენტი, ჟურნალის Philosophy, Theory, and Practice in Biology რედაქტორი, პროფესორი ჩარლზ პენსი ჩაატარებს ლექციების კურსს ბიოლოგიის ფილოსოფიის ძირითად საკითხებზე.
ლექციების თემები:

საფუძვლები: ბუნებრივი გადარჩევა როგორც კაუზალური, ემპირიული და პრობაბილისტური თეორია;
ბუნებრივი გადარჩევა, შეგუებულობა (fitness) და სახეობები: ადაპტაციონიზმის პროგრამის კრიტიკა; შეგუებულობის ცნების გაგება მიდრეკილების (propensity) ცნების გამოყენებით;
განვითარების ბიოლოგია, შეზღუდვები და ბიომრავალფეროვნება.

კურსზე რეგისტრაციისთვის მიმართეთ თამაზ თოხაძეს: tamaz_tokhadze@iliauni.edu.ge
რეგისტრაციის შემდეგ მიიღებთ ინფორმაციას წასაკითხი მასალებისა და აუდიტორიის შესახებ.
რეკომენდებული საკითხავი მასალა წინასწარ იქნება ხელმისაწვდომი.
სამუშაო ენა: ინგლისური
დრო: 22, 24, 25 აპრილი, 18:00 საათი
დასწრება თავისუფალია.
2025

კონფერენცია „ფსიქოთერაპიული მეთოდი − მითოდრამა“
2025-04-24 13:00 - 14:00
24 აპრილს ილიას სახელმწიფო უნივერსიტეტის ბავშვის განვითარების ინსტიტუტის, ქართულ-შვეიცარიული პროექტის „ნერგი“-სა და „საქართველოს ანალიტიკური ფსიქოლოგიის ასოციაციის” ორგანიზებით გაიმართება შემაჯამებელი კონფერენცია „ფსიქოთერაპიული მეთოდი − მითოდრამა“.
კონფერენციაში მონაწილეობას მიიღებს მეთოდის ავტორი, ციურიხის კონფლიქტების მართვის ინსტიტუტის დირექტორი, ციურიხის განათლების უნივერსიტეტის პროფესორი ალლან გუგენბიული.
ილიას სახელმწიფო უნივერსიტეტი 2009 წლიდან თანამშრომლობს ბერნის (შვეიცარია) ფსიქოლოგიური კონსულტაციის ცენტრსა და ამ ცენტრის ბავშვთა და მოზარდთა ჯგუფური ფსიქოთერაპიის განყოფილებასთან. ქართულ-შვეიცარიული პროექტის „ნერგი“ ფარგლებში (ლელა ქსოვრელაშვილი-შმიდისა და დავიდ შმიდის ინიციატივით) ჩატარებული აქვს ფსიქოლოგიური მუშაობა ბავშვებისა და მოზარდების სხვადასხვა სამიზნე ჯგუფთან საქართველოში.
მუშაობა ძირითადად მიმდინარეობს პროფესორ ალლან გუგენბიულის მეთოდზე „მითოდრამა“ დაყრდნობით, რომელიც ფსიქოთერაპიაში კლასიკოსი ავტორების (იუნგი, მორენო) ხედვების გაერთიანების ორიგინალურ ვერსიას წარმოადგენს.
მეთოდი დანერგილია ევროპისა და აზიის რიგ ქვეყნებში, მისი ეფექტიანობა დასტურდება მეთოდზე მორგებული შეფასების ინსტრუმენტებით.
კონფერენციაზე წარმოდგენილი იქნება პროექტ „ნერგის“ ფარგლებში მომზადებული ფსიქოთერაპევტების პრაქტიკის ამსახველი მოხსენებები.
დეტალური პროგრამა იხილეთ ბმულზე.
რეგისტრაციისთვის ეწვიეთ ბმულს: https://forms.gle/esySY6F6XhceBewP7
დრო: 24 აპრილი, 13:00 საათი (კონფერენციის დაწყების დრო)
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია (გთხოვთ, გაითვალისწინეთ, რომ ადგილების რაოდენობა შეზღუდულია).

Falling Walls Lab Georgia 2025 − საინფორმაციო შეხვედრა
2025-04-25 15:00 - 17:00
31 მაისს თბილისში გაიმართება ადგილობრივი კონკურსი, რომელიც შესთავაზებს სტუდენტებსა და დოქტორანტებს − ქართველ და საერთაშორისო ტალანტებს − თავიანთი ინოვაციური იდეების წარმოჩენის შესაძლებლობას. გამარჯვებული მონაწილეობას მიიღებს გლობალურ Falling Walls Science Summit-ზე ბერლინში.
ეს პლატფორმა კონკურსის მონაწილეებს აძლევს შესაძლებლობას, გაუზიარონ მსმენელს საკუთარი იდეები ბერლინის საერთაშორისო სცენაზე, ისწავლონ, როგორ შექმნან 3-წუთიანი მომგებიანი შეთავაზება, დაუკავშირდნენ წამყვან მეცნიერებს, მეწარმეებსა და მოაზროვნეებს.
კონკურსზე რეგისტრაციისთვის ეწვიეთ ბმულს: https://falling-walls.com/falling-walls-lab-georgia-0
რეგისტრაციის ვადა: 2025 წლის 12 მაისი
25 აპრილს, 15:00 საათზე, ილიას სახელმწიფო უნივერსიტეტის G106 დარბაზში გაიმართება Falling Walls Lab Georgia 2025-ის საინფორმაციო შეხვედრა, რომელზეც მსმენელი მიიღებს ინფორმაციას კონკურსის, განაცხადის პროცესის, დაშვების კრიტერიუმებისა და მონაწილეობის უპირატესობათა შესახებ.
საინფორმაციო შეხვედრაზე დასარეგისტრირებლად შეავსეთ ფორმა
https://fb.me/e/4TtJxQqBH
კონტაქტი: anika.freese@daad-lektorat.de
სამუშაო ენა: ქართული – ინგლისური
დრო: 25 აპრილი, 15:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1

კვლევითი პროექტის „მოდერნულობის ინსტიტუციონალიზაცია საქართველოში: იმპერიისა და პერიფერიის თანაკვეთაზე“ წარდგენა
2025-04-25 17:30 - 18:30
25 აპრილს, 17:30 საათზე, წიგნის სახლში „ლიგამუსი“ გაიმართება სოციალური და კულტურის კვლევების ინსტიტუტის პროექტის „მოდერნულობის ინსტიტუციონალიზაცია საქართველოში: იმპერიისა და პერიფერიის თანაკვეთაზე“ წარდგენა.
საქართველოში მოდერნიზაციის შესწავლისას ეს კვლევა ყურადღებას ამახვილებს ცარისტული მმართველობის პირობებში განხორციელებულ მოდერნიზაციის იმპერიულ პროექტებსა და მათ გამოძახილზე 1918-1921 წლების დამოუკიდებლობის თუ ადრეულ საბჭოთა პერიოდში. მოდერნიზაციას პროექტი განიხილავს არა როგორც სწორხაზოვან პროცესს, ცალმხრივი ძალაუფლებრივი ურთიერთობებით – სადაც იმპერიის ცენტრი აწესებს გეგმას, რასაც პერიფერია პასიურად ასრულებს – არამედ წარმოაჩენს პროცესის მრავალმხრივობასა და ინტერესთა ჭიდილს, რაც ხშირად მოდერნიზაციასთან იმპერიის ცენტრის მიერ დაკავშირებული განზრახვებისგან განსხვავებულ მოულოდნელ შედეგებსაც იძლეოდა. პროექტის სიახლე მისი ინსტიტუციური და ინფრასტრუქტურული საფუძვლების წარმოჩენაცაა. დარგობრივად, მოდერნიზაციის, როგორც პროცესის, მრავალმხრივობისა და მატერიალურობის სათანადოდ მოსახელთებლად, პროექტი არსებითად ინტერდისციპლინური იქნება და გამოიყენებს კულტურის კვლევების, პოლიტეკონომიისა და ისტორიოგრაფიის თეორიულ და მეთოდოლოგიურ ინსტრუმენტებს.
პროექტს უხელმძღვანელებენ და კოორდინაციას გაუწევენ ლუკა ნახუცრიშვილი და ია ერაძე, ახალგაზრდა მეცნიერთა სტატუსით ჩართული იქნებიან თამარ ქებურია და გიორგი ჯავახიშვილი.
პროექტი 2025 წელს შოთა რუსთაველის ეროვნული სამეცნიერო ფონდის ფუნდამენტური კვლევების სახელმწიფო სამეცნიერო გრანტების კონკურსის ჰუმანიტარული მიმართულების ფარგლებში დაფინანსდა.
ღონისძიების მონაწილეები: ინსტიტუტის დირექტორი გიორგი მაისურაძე და პროექტის თანამშრომლები ლუკა ნახუცრიშვილი, ია ერაძე, თამარ ქებურია და გიორგი ჯავახიშვილი
სამუშაო ენა: ქართული
დრო: 25 აპრილი, 17:30 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2025

ისტორიის დოქტორ თეა ქართველიშვილის მოხსენება „ოკუპირებული ტერიტორიების ხელნაწერი მემკვიდრეობა“
2025-04-25 18:00 - 20:00
25 აპრილს, 18:00 საათზე, ილიას სახელმწიფო უნივერსიტეტის E209 აუდიტორიაში შუა საუკუნეების კვლევის ცენტრის მუდმივმოქმედ სემინარზე კ. კეკელიძის სახელობის საქართველოს ხელნაწერთა ეროვნული ცენტრის უფროსი მეცნიერ-თანამშრომელი, ისტორიის დოქტორი თეა ქართველიშვილი წაიკითხავს მოხსენებას „ოკუპირებული ტერიტორიების ხელნაწერი მემკვიდრეობა“ (კ. კეკელიძის სახელობის საქართველოს ხელნაწერთა ეროვნულ ცენტრში დაცული საისტორიო დოკუმენტების მიხედვით).
საქართველოს ოკუპირებული ტერიტორიების ისტორია დიდწილად პოლიტიკური კონიუნქტურის მსხვერპლია. აფხაზეთის ა/რ-ის და ცხინვალის რეგიონის ოკუპირებას წინ უსწრებდა ფსევდომეცნიერული ისტორიული ნაშრომების ტირაჟირება და პროპაგანდა. ობიექტური რეალობის აღსადგენად არსებითი მნიშვნელობა აქვს ავთენტური წყაროების შესწავლას, რომელთაგანაც ყველაზე დიდი სანდოობით დოკუმენტური მასალა გამოირჩევა. ისტორიული საბუთები მრავალფეროვანი შინაარსისაა და მოცემული რეგიონების ისტორიას სხვადასხვა კუთხით წარმოაჩენს. აღნიშნული მასალა თემატურად დაჯგუფებულია რამდენიმე კატეგორიად: რა შინაარსით გამოიყენებოდა ტერმინი „აფხაზეთი“ და „აფხაზი“, ოსი მოსახლეობა როდის და რატომ დაფუძნდა ქართლის სამეფოში, რა დამოკიდებულება ჰქონდათ მათ ადგილობრივ ფეოდალებსა და სამეფო კართან, რა ვითარება შეიქმნა რუსეთის გაბატონების შემდეგ.
სამუშაო ენა: ქართული
დრო: 25 აპრილი, 18:00 საათი
ადგილმდებარეობა: ილიას სახელმწიფო უნივერსიტეტის E209 აუდიტორია, ქ. ჩოლოყაშვილის გამზ. N3/5
დასწრება თავისუფალია.
